1151/2012, задължението продуктът да се пакетира в географския район представлява дерогация от стандартните правила и трябва да бъде обосновано в съответствие с член 7, параграф 1 буква д) от Регламент (ЕС) No 1151/2012. Ако е обосновано, от заявителя зависи да добави този вид ограничения в спецификацията на продукта. В настоящия случай заявителите не са предложили такова ограничение. Освен това вносителите на възраженията не дават достатъчно специфични за продукта основания, поради които опаковането в определения географски район следва да бъде задължително.
 (16)
 Вносителите на възраженията твърдят, че анализът на данните за органолептичните и химическите характеристики на маслиновото масло, произвеждано в определения географски район, и на маслиновото масло, произвеждано в останалата част на географския район съгласно изменението, обхванати от приложеното към възраженията изследване, ясно показва, че новият географски район не е определен по отношение на връзката. Комисията счита, че този анализ не е достатъчен, за да се заключи, че измененият район не е определен по отношение на връзката. Той не доказва, че органолептичните и химическите характеристики на маслиновото масло, произвеждано в района, предложен в изменението, и тези на маслиновото масло, произвеждано в съществуващия район на ЗНП, не са еднородни. Вносителите на възраженията не успяха да обяснят своето заключение, че измененият район не е определен по отношение на връзката.
 (17)
 Вносителите на възраженията критикуват и данните в подкрепа на искането за изменение, с които се доказва, че маслиновото масло, произвеждано в района на Messinia, притежава характеристики, които го правят идентично с маслиновото масло, произвеждано в съществуващия район на ЗНП. Вносителите на възраженията твърдят, че тези статистически данни не са в състояние да представят резултати с научна значимост. Те разглеждат данните като непредставителни от географска гледна точка и недостатъчни по отношение на броя на пробите и годините на производство.
 (18)
 Комисията провери надеждността на горепосочените данни, като се допита до гръцките органи. Бяха предоставени и допълнителни данни. Тези цифри имат надеждна статистическа основа по отношение на разглежданите години на производство, както и на броя и географското разпределение на пробите. От тези данни става видно, че маслиновото масло, произвеждано в определения географски район на ЗНП „Καλαμάτα“ (Каламата), и маслиновото масло, произвеждано в останалата част на географския район съгласно изменението, имат едни и същи органолептични и химични характеристики като цяло, с пренебрежимо малки разлики.
 (19)
 Бе открита печатна грешка в таблицата, включена в точка 3.2 от заявлението за изменение: средната стойност на киселинността в район „останалата част на Messinia“ не е 0,49, а 0,37. Тази техническа грешка не предопределя окончателната оценка на хомогенността на маслото, произвеждано в двете области, и не представлява значителна промяна, която да изисква заявлението да бъде публикувано отново.
 (20)
 И на последно място, вносителите на възраженията се позоваха на факта, че интернет адресът, включен в единния документ, приложен към заявлението за изменение на ЗНП „Καλαμάτα“ (Каламата), който води до най-новата версия на спецификацията на продукта, не функционира добре. Твърди се, че това е попречило на изследователите, изготвили изследването за вносителите на възраженията, да получат достъп до всички данни за публикацията на спецификацията.
 (21)
 Гръцките органи потвърдиха, че връзката е работила правилно през